Aysanem Yusupova. Yusupova Aysanem Azatovna — oʻzbekistonlik aktrisa. Hayoti. Aysanem Yusupova 1997-yil 2-yanvarda Qoraqalpogʻiston Respublikasi Nukus shahrida tugʻilgan. 2012-yil maktabni tamomlagach, Nukus Davlat Yuridik kollejida oʻqigan. 2020-yil Oʻzbekiston davlat sanʼat va madaniyat institutining „Teatr va kino aktyorligi“ yoʻnalishi bakalavrini, 2022-yilda magistratura bosqichini tamomlagan. Faoliyati. Dastlab faoliyatini xonandalik bilan boshlagan. Aktrisa sifatida ilk bor 2017-yil „Maftuningman 2“ filmida bosh rolni ijro etgan. 2019-yil suratga tushgan Hilol Nasimov rejissyorligidagi „Meros“ filmi orqali keng tanilgan. Rejissyor Akbar Bekturdiyev tomonidan suratga olingan „Oʻzbek qizi“ filmidagi bosh roli Aysanem Yusupovani xalqaro miqiyosda tanitgan. Ushbu roli uchun Rossiyada oʻtkazilgan IV Xalqaro „Lendok“ kinofestivalida va Tojikistonda oʻtkazilgan „Toji Somon“ II Xalqaro kinofestivalida „Eng yaxshi ayol roli uchun“ nominatsiyasida gʻolib chiqqan. Mukofotlari. Aysanem Yusupova 2024-yil „Kelajak bunyodkori“ medali bilan taqdirlangan.